# &kiten;i käsiraamat

## Sissejuhatus

&kiten; on mitme funktsiooniga rakendus: esiteks on see käepärane inglise-jaapani ja jaapani-inglise sõnaraamat, teiseks on see korralik kanji sõnaraamat, kus on mitu võimalust otsida konkreetseid märke, ning kolmandaks aitab see kanjid paremini tundma õppida.

Kõigist neist võimalustest tuleb allpool lähemalt juttu.

Selline näeb &kiten; välja &kiten;i pilt

## Sõnaraamatu kasutamine

&kiten;i kõige elementaarsem töörežiim on sõnaraamat, kus saab otsida nii inglis- kui jaapanikeelseid sõnu. &kiten;i nimekirja võib lisada ka muid sõnaraamatuid.

&kiten; kasutab vaikesõnaraamatutena Jim Breeni Edicti ja Kanjidici. Nende kohta leiab rohkem infot Edicti ja Kanjidici veebileheküljelt.

### Sõnade otsimine

Sõna otsimiseks mis tahes keeles kirjuta see tekstireale (see sarnaneb väga &konqueror;i asukohareaga) ja vajuta klahvi &Enter; või tööriistariba nuppu Otsi (ka see sarnaneb väga &konqueror;ile). &kiten; otsib seejärel sõna vasteid.

&kiten; lubab sõnu sisestada kanjis, kanas või ladina tähtedes. Tulemused on näha suures tulemuste vaates, mis hõlmab enamiku &kiten;i aknast.

ingliskeelse tõlke otsimine &kiten;i otsingu pilt

#### Filtreerimine

Sageli on mõttekas haruldasemad sõnad otsingust välja jätta. &kiten; võib seda teha sinu eest, kui valid menüükäsu Otsimine Haruldaste filtreerimine.

Haruldaste sõnade filtreerimist ei toeta mitte kõik sõnaraamatufailid - õigupoolest enamik ei toetagi, välja arvatud need kaks, mis on &kiten;iga kaasas.

Haruldaste sõnade filtreerimine &kiten;i otsingu filtreerimine

#### Levinud/vähelevinud sõnad

Veel üks võimalus teavet eristada on filtreerida levinud ja vähelevinud sõnu. See on kasulik, kui soovid keskenduda levinud sõnadele või kui sul on erihuvi just vähelevinud sõnade vastu. Ainuke erinevus haruldaste sõnade filtrist on see, et levinud/vähelevinud sõnade filtri korral kaasatakse ka haruldased/vähelevinud sõnad.

Levinud/vähelevinud sõnade filtreerimine &kiten; levinud/vähelevinud sõnade filtriga

### Täpsemad otsingud

&kiten; toetab ka täpsemaid otsinguvõimalusi kui lihtne sõnaotsing.

#### Otsingud algusest/lõpust/kõikjalt

Lisaks täpse sobivuse otsingule pakub &kiten; veel kolme otsimisviisi

Kui soovid otsida sõna algust, mitte aga vajutada pärast teksti sisestamist tekstiribale tööriistariba nuppu Otsi või klahvi Return, vali menüükäsk Otsimine Tüübi sobivus Alguse sobivus. Kui aga soovid otsida oma teksti suvalisest kohast sõnas, vali menüükäsk Otsimine Tüübi sobivus Sobivus ükskõik kus või Alguse sobivus. Need otsimisviisid toimivad mõlema keele puhul.

Lõpu sobivusega otsing &kiten;i lõpu sobivusega otsing

#### Sõnatüübi otsing

&kappname; toetab sõnatüübi otsingut järgmiste tüüpide puhul: tegusõna, nimisõna, omadussõna, määrsõna, prefiks, sufiks, väljend või suvaline tüüp. Sel moel saab tulemusi veel täpsemalt filtreerida.

Sõnatüübi sobivuse pilt &kiten; sõnatüübi sobivuse otsinguga

#### Otsimine tulemustes

Veel üks &kiten;i võimalusi otsingut täpsustada on uue teksti otsimine eelmise otsingu tulemustes. Selleks kasuta menüükäsku Otsimine Otsimine tulemustes. Sarnaselt otsingutele algusest/lõpust/ükskõik kust toimib seegi mõlema keele korral.

Otsimine tulemustes &kiten;i otsimine tulemustes

### Tegusõnade teisendamine põhivormi

&kiten; võib panna otsitavad sõnad põhivormi. Põhivormi kasutamise võimalus püüab kõrvaldada jaapani verbidelt võimaliku pöörde ning näitab tulemuste kohal teadet sisestatud tegusõna tüübi kohta. Kui kasutad otsingus mahukamat jaapanikeelset teksti, võiks selle sisse lülitada vähemalt seni, kuni sa pole jaapani verbivormide äratundmises vilumust omandanud.

Tegusõnade teisendamine põhivormi &kiten;i tegusõnade teisendamine põhivormi

## Kanji otsimine

&kiten; suudab leida enam kui 14 000 vaikesõnaraamatus leiduva kanji seast just sulle vajaliku hõlpsasti ja kiiresti.

Tulemuste aknas suvalisel kanjil klõpsamine näitab selle kohta käivat infot. Tihtipeale ongi see kõige kiirem viis kanji kohta infot leida.

Kanji otsinguid saab samuti filtreerida, kui lülitada sisse võimalus Otsimine Haruldaste filtreerimine.

### Tavaotsing

Ingliskeelset ja jaapanikeelset teksti saab otsida samal moel nagu tavalises sõnaraamatus.

### Radikaali otsimine

&kiten;i radikaalide otsimise dialoogi abil saab otsida kanjid konkreetse radikaalikombinatsiooni ja kriipsude arvu järgi. Dialoogi avab menüükäsk Otsimine Radikaalide valija.

Radikaali, mis peab kanjis leiduma, saab valida ühega akna allservas olevatest nuppudest. Kui soovid näha kindla kriipsude arvuga radikaale, vali kriipsude arv kerimiskastidest otse nuppude kohal. Valitud radikaalid on näha ülal asuvas nimekirjakastis.

Valimaks, kui palju kriipse kanjil peab olema, sisesta väärtused otse tulemusala all asuvatesse kerimiskastidesse.

Otsingu sooritamiseks klõpsa nuppu, mis vastab otsitavale kanjile.

Radikaalide valija &kiten;i radikaalide valija

### Taseme otsing

Kõigi teatud taseme kanjide nimekirja nägemiseks kirjuta see otsingukasti kujul "G:1" (G: on Kanjidici taset tähistav silt).

Kanji taseme otsing &kiten;i kanji taseme otsing

### Kriipsude otsimine

Kui soovid näha kõiki konkreetse kriipsude arvuga kanjisid, kirjuta soovitud number tekstiribale, näiteks "S:2".

Kanji kriipsude otsing &kiten;i kanji kriipsude otsing

### Kanjide nimekiri

See kanjide brauseri osa võimaldab näha taseme ja kriipsude arvu järgi filtreeritud kanjide nimekirja. Kanjil klõpsates näeb selle kohta üksikasjalikku teavet. Kanjide brauser eristab nimekirjas Jouyou, Jinmeiyou ja mitte-Jouyou kanjisid. Kõik kanjid on saadaval KANJIDIC-i sõnaraamatu vahendusel.

Kanjide nimekiri &kiten;i kanjide nimekiri

### Kanji teave

Selles osas näeb üksikasjalikku teavet kanji kohta: kriipsude tase ja arv, hääldus ja tähendus.

Kanji teave &kiten;i kanji teave

## Mitmesugust

See peatükk kirjeldab mitmesuguseid võimalusi, mida saab kasutada &kiten;i peaakna mõlemas režiimis.

### Ajalugu

&kiten; peab meeles kõik sinu päringud. Viimaseid tulemusi võib näha, kui klõpsata sisendväljast paremal asuval linnukesele. Ajaloos ühe tulemuse võrra edasi liikumiseks vali Liikumine Edasi. Ajaloos ühe tulemuse võrra tagasi liikumiseks vali Liikumine Tagasi.

### Fondid

&kiten; võimaldab valida, millist fonti kasutada tulemuste vaates. Selleks ava &kiten;i seadistustedialoog (Seadistused Kiteni seadistamine...) ja vali kaart Font, kus saadki valida meelepärased fondid.

&Qt; uus fondiasendussüsteem tagab jaapani märkide kasutamise korral alati jaapani fondi kasutamise isegi juhul, kui kirjatüüp seda ei sisalda. See tagab, et suvalise fondi valimisel on ometi kõik korrektselt näha.

Font &kiten;i font

## Autorid ja litsents

&kiten;i autoriõigus 2001, 2002: &Jason.Katz-Brown;

## Arendajad

- &Jason.Katz-Brown; &Jason.Katz-Brown.mail; - algne autor.

- &Neil.Stevens; &Neil.Stevens.mail; - koodi lihtsustamine, ettepanekud kasutajaliidese osas.

- Jim Breen jwb@csse.monash.edu.au - kirjutas xjdici, millelt &kiten; laenas koodi, ning xjdici indeksifaili generaatori; samuti on ta edicti ja kanjidici põhiautor ning need mõlemad on &kiten;ile hädavajalikud.

- Paul Temple paul.temple@gmx.net - portimine KConfig XT-sse ja veaparandused.

- David Vignoni david80v@tin.it - SVG ikoon.

- Joe Kerian jkerian@gmail.com - ümberkirjutamine KDE4 tarbeks.

- Eric Kjeldergaard kjelderg@gmail.com - ümberkirjutamine KDE4 tarbeks.

- Daniel E. Moctezuma democtezuma@gmail.com - põhivormi teisendamise süsteemi parandamine, EDICT-i ja KANJIDIC-i sõnaraamatu uuendamine, kasutajaliidese parandamine, kanjide brauser, veaparandused, koodi lihvimine ja lihtsustamine.

Dokumentatsiooni autoriõigus 2002: &Jason.Katz-Brown;

Dokumentatsiooni autoriõigus 2012: Daniel E. Moctezuma

Tõlge eesti keelde: Marek Laane bald@smail.ee

&underFDL; &underGPL;
&documentation.index;